
	Legenda simbolurilor utilizate

		*	Procedura de consultare
	***	Procedura de aprobare
	***I	Procedura legislativă ordinară (prima lectură)
	***II	Procedura legislativă ordinară (a doua lectură)
	***III	Procedura legislativă ordinară (a treia lectură)

(Procedura indicată se bazează pe temeiul juridic propus în proiectul de act.)







	Amendamente la un proiect de act

	
Amendamentele Parlamentului prezentate pe două coloane

Textul eliminat este evidențiat prin caractere cursive aldine în coloana din stânga. Textul înlocuit este evidențiat prin caractere cursive aldine în ambele coloane. Textul nou este evidențiat prin caractere cursive aldine în coloana din dreapta.

În primul și în al doilea rând din antetul fiecărui amendament se identifică fragmentul vizat din proiectul de act supus examinării. În cazul în care un amendament vizează un act existent care urmează să fie modificat prin proiectul de act, antetul conține două rânduri suplimentare în care se indică actul existent și, respectiv, dispoziția din acesta vizată de modificare. 

Amendamentele Parlamentului prezentate sub formă de text consolidat

Părțile de text noi sunt evidențiate prin caractere cursive aldine. Părțile de text eliminate sunt indicate prin simbolul ▌sau sunt tăiate. Înlocuirile sunt semnalate prin evidențierea cu caractere cursive aldine a textului nou și prin eliminarea sau tăierea textului înlocuit. 
Fac excepție de la regulă și nu se evidențiază modificările de natură strict tehnică efectuate de serviciile competente în vederea elaborării textului final.

PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la poziția în primă lectură a Consiliului în vederea adoptării regulamentului parlamentului european și al consiliului de modificare a Regulamentului (UE) nr. 806/2014 în ceea ce privește măsurile de intervenție timpurie, condițiile pentru declanșarea procedurii de rezoluție și finanțarea măsurilor de rezoluție
(15389/1/25 – C9‑0139/2023 – 2023/0111(COD))
(Procedura legislativă ordinară: a doua lectură)
Parlamentul European,
–	având în vedere poziția în primă lectură a Consiliului (15389/1/25 – C9‑0139/2023),
–	având în vedere avizul Băncii Centrale Europene din 5 iulie 2023[footnoteRef:1], [1:  JO C 307, 31.8.2023, p. 19.] 

–	având în vedere avizul Comitetului Economic și Social European din 13 iulie 2023[footnoteRef:2], [2:  JO C 349, 29.9.2023, p. 161.] 

–	având în vedere poziția sa în primă lectură[footnoteRef:3] referitoare la propunerea Comisiei prezentată Parlamentului European și Consiliului (COM(2023)0226), [3:  P9_TA(2024)0326.] 

–	având în vedere articolul 294 alineatul (7) din Tratatul privind funcționarea Uniunii Europene,
–	având în vedere acordul provizoriu aprobat de comisia competentă în temeiul articolului 75 alineatul (4) din Regulamentul său de procedură,
–	având în vedere articolul 68 din Regulamentul său de procedură,
–	având în vedere recomandarea pentru a doua lectură a Comisiei pentru afaceri economice și monetare (A10‑0000/2026),
1.	aprobă poziția Consiliului în primă lectură;
2.	constată că actul este adoptat în conformitate cu poziția Consiliului;
3.	încredințează Președintei sarcina de a semna actul împreună cu Președintele Consiliului, în conformitate cu articolul 297 alineatul (1) din Tratatul privind funcționarea Uniunii Europene;
4.	încredințează Secretarului General sarcina de a semna actul, după ce s-a verificat îndeplinirea corespunzătoare a tuturor procedurilor, și de a asigura, de comun acord cu Secretarul General al Consiliului, publicarea sa în Jurnalul Oficial al Uniunii Europene;
5.	încredințează Președintei sarcina de a transmite Consiliului, Comisiei, precum și parlamentelor naționale poziția Parlamentului.

[bookmark: _Toc225151107]JUSTIFICARE SUCCINTĂ
Poziția Consiliului în primă lectură reflectă acordul la care au ajuns Parlamentul și Consiliul în cadrul negocierilor interinstituționale în etapa timpurie a celei de a doua lecturi, după verificarea de către experții juriști-lingviști. Întrucât Comisia pentru afaceri economice și monetare (ECON) a confirmat deja, în urma votului său din 5 noiembrie 2025, rezultatul negocierilor interinstituționale menționate, propun, în calitate de raportoare, ca ECON să recomande plenului să confirme poziția Consiliului în primă lectură fără modificări.

[bookmark: FootprintPageRR][bookmark: _Toc225151108]ANEXĂ: DECLARAȚIE PRIVIND CONTRIBUȚIILE
<FootprintIntro>Raportoarea declară pe propria răspundere că nu a inclus în raportul său nicio contribuție de la reprezentanți de interese care intră sub incidența Acordului interinstituțional privind un registru de transparență obligatoriu[footnoteRef:4] sau de la reprezentanți ai autorităților publice din țările terțe, inclusiv misiuni diplomatice și ambasade ale acestora, care trebuie inclusă în prezenta anexă în conformitate cu articolul 8 din anexa I la Regulamentul de procedură.</FootprintIntro> [4:  Acordul interinstituțional din 20 mai 2021 dintre Parlamentul European, Consiliul Uniunii Europene și Comisia Europeană privind un registru de transparență obligatoriu (JO L 207, 11.6.2021, p. 1, ELI: http://data.europa.eu/eli/agree_interinstit/2021/611/oj).] 

